Australiese minister sê per ongeluk Mandela is doodGary Gray Gary Gray, die Australiese minister van hulpbronne, het om verskoning gevra nadat hy verkeerdelik aangekondig het dat oud-president Nelson Mandela dood is. Gray het Donderdag in ŉ verskoning aan die Suid-Afrikaanse hoë kommissaris gesê hy is “ontsettend jammer” dat hy gaste by ŉ gala-ete van die minerale raad van Australië by die parlementshuis verkeerdelik ingelig het dat die anti-apartheidsleier dood is. Gray sê hy het verkeerdelik dié inligting gedeel van wat hy gedink het was ŉ “vertroulike bron”. Mandela is steeds kritiek in die hospitaal en volgens familielede word hy met masjiene aan die lewe gehou. Intussen het president Jacob Zuma ŉ beplande besoek aan Mosambiek afgelas, aangesien Mandela steeds in ŉ “kritieke toestand” is. Lees meer hier.